«Արմօյլ» գործարանի կառուցում. էկոլոգիական խնդիրներն ու անվտանգության ռիսկերը» թեմայի շուրջ այսօր քննարկում էր հրավիրվել: Ըստ «Ռիվալ» ընկերության ներկայացուցիչների` 2015 թվականին Եղվարդ քաղաքի հարակից տարածում սկսվել են «Արմօյլ» գործարանի կառուցման աշխատանքներ` առանց ՇՄԱԳ թույլտվության:Գործարանի կառուցումը և հետագա շահագործումը, ըստ նրանց, էկոլոգիական վտանգ կարող է ներկայացնել հարակից բնակավայրերի բնակիչների առողջության և գյուղատնտեսության համար: Քննարկմանը ներկա են գտնվել նաև «Արմօյլ» ընկերության գլխավոր տնօրենն ու փաստաբանը, հիմնավորել իրենց նախաձեռնության օրինականությունը, բացառել մարդկանց առողջությանն ու շրջակա միջավայրին վնաս հասցնելու հավանականությունը: